Președintele Consiliului European "îl felicită" sarcastic pe Putin: "Felicitări pentru victoria zdrobitoare"
Preşedintele Consiliului European, Charles Michel, îl felicită în mod ironic, pe Vladimir Putin "pentru victoria sa zdrobitoare în alegeri", și asta în condițiile în care alegerile prezidenţiale abia au început astăzi, 15 martie şi urmează să se desfăşoare până duminică, 17 martie.
Pe rețeaua X, președintele Consiliului European, scrie:
"Doresc să îl felicit pe Vladimir Putin pentru victoria zdrobitoare în alegerile care încep astăzi"
"Fără opoziţie. Fără libertate. Fără alegere", denunţă Charles Michel.
Ruşii votează de azi până duminică pentru realegerea lui Vladimir Putin în lipsa unui contracandidat notabil. Rezultatul acestui scrutin nu ridică însă nicio îndoială, Putin, care se află la putere de aproape un sfert de secol "va obţine" o victorie. El urmează să-i permită să rămână la putere până în 2030.
Statele Unite, NATO şi Uniunea Europeană afirmă că alegerile din Rusia nu pot fi considerate libere şi corecte, iar Ucraina a cerut comunităţii internationale să nu recunoască rezultatele.